Document ID: /fineweb-2-swissfilter-quality_10-filterrobots/filtered/05604.jsonl.gz/16

Igor Pavlukovic je pripremio – vodolija mesecni horoskop. Razgovarajte UŽIVO sa astrologom:
Posao
Drage Vodolije,
Venera koja trenutno prolazi kroz vaše polje posla i karijere će 6. decembra praviti trigon sa Neptunom, što će poboljšati vaš osećaj za rukovanje novcem. Imaćete dobar osećaj i za konstruktivne poslovne poteze i pristup važnim osobama, što će vam omogućiti uspeh i uvećanje zarade. Oslonite se na svoju intuiciju i kreativnost. Kvadrat Sunca sa Neptunom će vam doneti teškoće u odnosima sa saradnicima zbog neslaganja i nejasnoća oko raspodele prihoda, a moguća su i neslaganja sa nadređenim osobama. Venera će u drugoj dekadi decembra praviti sekstile sa Plutonom, Jupiterom i Saturnom. Ostvarićete napredak u poslovima povezanim sa zdravstvom i prikupićete sredstva kroz tajne fondove koje ćete uložiti u velike i dugoročne projekte i na taj način obezbediti sigurne izvore prihoda na duže vreme. Na taj način ćete učvrstiti vaše pozicije. Trigon Sunca sa Marsom omogućiće vam lako i efikasno odvijanje poslova koje obavljate timski i sa saradnicima. Nadređeni će vam dati poverenje i postaviti vas za vođu tima u trgovačkim poduhvatima i pregovorima.
Venera će ući u znak Strelca 15. Decembra i otvoriće vam povoljne mogućnosti za započinjanje novih saradničkih odnosa koji će se pokazati korisnim i obostrano isplativim u budućnosti. Saturn će 17. decembra ući u vaš znak, a nakon dva dana, 17. decembra će i Jupiter ići u vaš znak. Konjunkcija Jupitera i Saturna na samom početku u vašeg znaka doneće vam velike mogućnosti za napredak na polju karijere. Bićete u mogućnosti da pokrenete jedan veliki i dugoročni projekat koji u sebi nosi vaše nove ideje, nove metode rada i koji će se razlikovati od mnogo toga što ste do sada imali prilike da radite u svom poslu. Doneće vam uspeh i priznanje. Neočekivano ćete dovršiti neke obaveze pre roka i uspešno zatvoriti godinu.
Nezaposlene Vodolije će biti u mogućnosti da dobiju novo zaposlenje u oblastima komunikacija, trgovine, saobraćaja, menadžmenta i inženjeringa.
Razgovarajte UŽIVO sa astrologom:
Ljubav
Ako ste u vezi:
Sunce koje vlada vašim poljem ljubavi praviće kvadrat sa Neptunom u prvoj dekadi decembra što će vam doneti nejasnoće u odnosima sa voljenom osobom. Bićete skloni da zanemarujete važne stvari u vašoj vezi, što će izazvati prolazne prepirke. Trigon Sunca sa Marsom će pojačati vašu strastvenost i inicijativu i znatno će poboljšati dinamiku vašeg odnosa.
Sunce će u drugoj polovini decembra ući u znak Jarca i praviće trigon sa Uranom. Imaćete više vremena za intimne trenutke sa voljenom osobom, što će vam pomoći da poboljšate vašu bliskost. U odnosima sa članovima porodice ćete uspeti da ispunite planove i obećanja koja ste odlagali. Naći ćete način da uživate u zajedničkim aktivnostima.
Ako ste slobodni:
Zaljubićete se u osobu koju ćete upoznati na jednoj zabavi u prvoj polovini decembra i bićete skloni da tu osobu idealizujete sve dok ne primetite da ima nedostatke na koje niste u početku obraćali pažnju. To će vas navesti da se povučete i razmislite da li želite da se zbližite. U trećoj dekadi decembra počećete da se viđate sa osobom sa kojom ste ranije bili bliski i odlučićete da date šansu toj osobi. Započećete emotivnu vezu koja će biti slobodnog tipa bar u početku.
Nešto starije Vodolije će se razočarati u osobu od koje su mnogo očekivali. Saznaćete da vas ta osoba nikada nije imala u planu za emotivnu vezu. U trećoj dekadi meseca ćete upoznati nekog ko će vas privući i pokazati se kao dobra prilika.
Razgovarajte UŽIVO sa astrologom:
Zdravlje
Potrebno vam je da se više krećete i da svakog dana praktikujete psihofizičku relaksaciju. To će vam omogućiti da se odmarate onoliko koliko vam je neophodno, a da u isto vreme održavate vašu fizičku kondiciju u potrebnoj formi. Tako će vaš imunitet da bude jak i stabilan. Bićete podložni upalama koje mogu biti sa visokom temperaturom, ali kratkotrajne.
Vaša ishrana bi trebalo da sadrži namirnice koje su pune vitamina i proteina. Meso možete pripremati relativno često, ali vam se preporučuje piletina kuvana sa povrćem. Izbegavajte jela pečena na ulju. Od voća uzimajte pomorandžu, jabuke, suve šljive i smokve. Prijaće vam orah, badem i semenke bundeve. Sir i jaja jedite umereno. Uzimajte magnezijum i med.
Srećni brojevi: 2, 8, 14, 19, 25
Mesečni horoskop preuzet sa sajta astrolozi.com. Zabranjeno preuzimanje bez dozvole i navođenja izvora.